section_heading: Povijest
paragraph_text: Selo Zelenikovac prvi se put u povijesnim izvorima spominje 1589. Godine 1639. nosi naziv Zelenikovci, ima 7 domova te obuhvaća područnje današnjeg Gornjeg i Donjeg Zelenikovca. Na dva zaseoka razdvaja se 1733., i to na Kljenovac (današnji Gornji Zelenikovac) koji je imao 2 kućanstva i 18 osoba, te na Zelenkovac (današnji Donji Zelenikovac) koji je imao 4 kućanstva i 38 osoba. Kljenovac je dobio ime po tome jer se nalazio iza vrha Kljenak, a to je ime iščezlo sredinom 19. stoljeća.<ref>Domagoj Vidović: Antroponimija i toponimija Zažablja (doktorska disertacija, Filozofski fakultet, Zagreb 2011., 154. stranica)